CELEX: C2006/131/77
Language: sk
Date: 2006-06-03 00:00:00
Title: Vec T-20/06: Žaloba podaná  11. januára 2006  – Dimitrios Grammatikopoulos/ÚHVT

3.6.2006   
            
            
               SK
            
            
               Úradný vestník Európskej únie
            
            
               C 131/41
            
         Žaloba podaná 11. januára 2006 – Dimitrios Grammatikopoulos/ÚHVT
   (Vec T-20/06)
   (2006/C 131/77)
   Jazyk žaloby: gréčtina
   Účastníci konania
   
      Žalobca: Dimitrios Grammatikopoulos (v zastúpení: Konstantinos Taoulas, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: National Academy of Recording Arts and Sciences (Santa Monica, Spojené štáty)
   Návrhy žalobcu
   
               —
            
            
               zrušiť a vyhlásiť za neplatné rozhodnutie R 1062/2000-4 štvrtého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 18. augusta 2005 a vyhovieť žalobcovej prihláške zápisu slovného označenia GRAMMY ako ochranné známky Spoločenstva tak, ako bola podaná alebo, podporne tak, ako bola zmenená a ako je uvedené v žalobe.
            
         Žalobné dôvody a hlavné tvrdenia
   Prihlasovateľ ochrannej známky Spoločenstva: žalobca.
   
      Prihlasovaná ochranná známka: slovné označenie GRAMMY pre výrobky tried 25 a 28 – prihláška č. 19 315.
   Majiteľ ochrannej známky alebo označenia, ktoré je základom námietky: National Academy of Recording Arts and Sciences.
   
      Ochranná známka alebo označenie, ktoré je základom námietky: národná ochranná známka GRAMMY pre výrobky tried 9, 35, 41 a 42.
   Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: vyhovenie odvolaniu. Zamietnutie prihlášky na zápis.
   
      Dôvody žaloby: porušenie článku 8 ods. 5 a článku 43 ods. 3 nariadenia Rady (ES) č. 40/94. Žalobca tvrdí, že nebolo preukázané riadne obchodné používanie ochrannej známky namietanej v námietkovom konaní, pričom spochybňuje aj posúdenie odvolacieho senátu, podľa ktorého ide o ochrannú známku, ktorá má dobré meno.